ปวดท้องตรงกลางตรงสะดือปวดแบบจุกๆพอกดลงไปเจ็บจี๊ดขึ้นมาเป็นมาสองวันแล้วค่ะ แบบนี้เป็นโรคอะไรรึเปล่าคะ
สวัสดีค่ะ อาการปวดท้องตรงกลางสะดือแบบจุกๆ กดลงไปแล้วเจ็บจี๊ดๆดังกล่าวมานั้น อาจจะเกิดจากการมีลำไส้อักเสบหรือติดเชื้อจากการรับประทานอาหารที่ไม่สุกสะอาด มักเป็นเฉียบพลันทันที ทำให้มีอาการปวดท้อง คลื่นไส้ อาเจียน ถ่ายเหลว ร่วมด้วยได้ สาเหตุอื่นๆเช่น การปวดจากปลายเส้นประสาทอักเสบ กล้ามเนื้อหน้าท้องอักเสบหรือเกร็งค้างท่าใดท่าหนึ่งนานๆ ปวดจากกระเพาะปัสสาวะติดเชื้อ ปวดจากอวัยวะภายในอุ้งเชิงกรานอักเสบ เป็นต้นหากปวดจุกๆ กดแล้วมีจุดกดเจ็บชัดเจน ก็อาจจะนึกถึงความผิดปกติของกล้ามเนื้อได้มาก เบื้องต้นพักการใช้งาน งดการยกของหนักๆ รับประทานยาแก้ปวดเพื่อบรรเทาอาการได้ งดการมีเพศสัมพันธ์ไปก่อน และฝึกการออกกำลังกายแบบยืดเหยียดกล้ามเนื้อควรไปพบแพทย์หากปวดมากขึ้นเรื่อยๆ ไม่มีช่วงที่ดีขึ้น พักหรือกินยาแล้วไม่ทุเลา หรือมีอาการอื่นๆเช่นปวดมากที่บริเวณขวาล่าง คลื่นไส้ อาเจียนเยอะ ถ่ายเหลว กินได้น้อย อ่อนเพลียร่วมด้วย